Rozsudok bez odôvodnenia Okresného súdu Dunajská Streda sp. zn. 8P/54/2025 z 12. 9. 2025
Rozsudok bez odôvodnenia Okresného súdu Dunajská Streda z 12. septembra 2025, sp. zn. 8P/54/2025, ECLI:SK:OSDS:2025:2225201625.3
Súd: Okresný súd Dunajská Streda
Spisová značka: 8P/54/2025
ECLI: ECLI:SK:OSDS:2025:2225201625.3
Dátum vydania: 12. 9. 2025
Forma: Rozsudok bez odôvodnenia
Oblasť práva: Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Dunajská Streda 8P/54/2025 2225201625 12. 09. 2025 JUDr. Antónia Salayová ECLI:SK:OSDS:2025:2225201625.3
Rozsudok bez odôvodnenia Okresný súd Dunajská Streda sudkyňou JUDr. Antóniou Salayovou v mimosporovej veci starostlivosti o maloleté dieťa: A. B. C., nar. XX.XX.XXXX, zastúpené kolíznym opatrovníkom: Úrad práce, sociálnych vecí a rodiny Dunajská Streda, Ádorská 41, 929 01 Dunajská Streda, IČO: 30794536, dieťa rodičov: matka – D. E., nar. XX.XX.XXXX, F. XX, XXX XX F., zastúpená: JUDr. Ildikó Uleklová, advokátka, Hlavná 21, 929 01 Dunajská Streda, IČO: 50170597 a otec – B. C., nar. XX.XX.XXXX, F. XXX, XXX XX F., zastúpený: JUDr. Tamás Puskás, advokát, Jókaiho 24, 945 01 Komárno, IČO:42162891, o návrhu otca maloletého dieťaťa o úpravu práv a povinností rodičov k maloletému dieťaťu takto rozhodol: I. Súd schvaľuje dohodu rodičov v nasledovnom znení: „Maloletý A. B. C., nar. XX.XX.XXXX sa zveruje do osobnej starostlivosti matky. Obidvaja rodičia budú maloleté dieťa zastupovať a spravovať jeho majetok. Upravuje sa styk otca s maloletým dieťaťom tak, že otec je oprávnený stretávať sa s maloletým - každý týždeň v stredu od 16:00 hod. do 18:30 hod. s tým, že otec maloletého prevezme z materskej škôlky o 16:00 hod. a o 18:30 hod. ho vráti matke, - v čase do 31.12.2025 každý nepárny týždeň v roku od soboty od 9.00 hod. do nedele do 18.00 hod., - v čase od 01.01.2026 každý nepárny týždeň v roku od piatku od 18:00 hod. do nedele do 18:00 hod., - v každom roku počas vianočných sviatkov od 16:00 hod. 25.12. do 18:00 hod. 26.12. Otec maloletého sa zaväzuje platiť výživné na maloletého v sume 250,00 eur, vždy do 15 – tého dňa toho ktorého mesiaca vopred, prostredníctvom matky maloletého dieťaťa, počnúc dňom 26.05.2025. Za obdobie od 26.05.2025 do 30.09.2025 otec dlh na zročnom výživnom nemá“. II. Žiaden z účastníkov nemá právo na náhradu trov konania. Poučenie: Proti výroku rozsudku, ktorým bola schválená dohoda rodičov, v súlade s § 355 ods. 1/ Civilného sporového poriadku (ďalej len „CSP“) v spojení s § 122 Civilného mimosporového poriadku (ďalej len „CMP“) rodičia nie sú oprávnení podať odvolanie. Proti rozsudku nemožno podať odvolanie, nakoľko účastníci konania sa tohto svojho práva v súlade s § 368 CSP po vyhlásení rozhodnutia pred súdom účinne vzdali. Písomné vyhotovenie rozsudku v zmysle § 221 písm. a/ CSP v spojitosti s ust. § 2 ods. 1/CMP neobsahuje odôvodnenie, pretože rozsudok bol vyhlásený na pojednávaní, na ktorom boli prítomné všetky strany a ich zástupcovia, ktorí sa vzdali práva odvolania.
Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zák. č. 233/1995 Z. z. (Exekučný poriadok) alebo návrh na výkon rozhodnutia podľa CMP.

Zdroj: KAUZIS.SK – https://www.kauzis.sk/judikatura/r/ECLI:SK:OSDS:2025:2225201625.3 (dáta aktuálne k 12. 11. 2026). Záväzné je znenie zverejnené súdom.




